Obec České Brezovo, České Brezovo 97, 985 03 České Brezovo

Vec: **Výzva na predloženie ponuky**

Obec České Brezovo, ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky

**„Kamerový system pre ochranu majetku a prevencia kriminality“**

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. a) ZVO:**

**Názov verejného obstarávateľa: Obec České Brezovo**

Sídlo: České Brezovo 97, 985 03 České Brezovo

Štatutárny zástupca: Ivan Miko, starosta

IČO: 00316032

DIČ: 2021237031

Telefón.: +421 903 254 386

Fax:

E-mail: starosta@ceskebrezovo.sk

Internetová stránka: www.ceskebrezovo.sk

Kontaktná osoba pre uvedenú zákazku: Ivan Miko

Osoba poverená realizovaním verejného obstarávania: Ing. Ingrid Pláštiková

Telefón: +421 903 530 919

E-mail: prerozvoj@gmail.com

1. **Názov zákazky:** Kamerový systém pre ochranu majetku a prevencia kriminality
2. **Druh zákazky:** Zákazka na uskutočnenie stavebných prác § 3 ods. 3 zákona.

Kód CPV: Stavebné práce, CPV 45000000-7

1. **Predmet obstarávania:**

**Stručný opis:** Predmetom zákazky je dodanie stavebných prác pri vybudovaní kamerového systému na monitorovanie verejných priestranstiev, objektov a majetku v obci České Brezovo ako aj monitorovanie protispoločenského konania a správania sa osôb na daných priestranstvách, na zabezpečenie ochrany a bezpečnosti majetku obce České Brezovo a bezpečnosti obyvateľov obce. Bližšie informácie sú v projektovej dokumentácii – Príloha č.6 výzvy.

1. **Typ zmluvy, ktorá bude výsledkom verejného obstarávania:**

**Forma vzniku záväzku:** Zmluva o dielo uzatvorená podľa Obchodného zákonníka v platnom znení

Táto zmluva nadobudne platnosť dňom jej podpísania obidvomi účastníkmi zmluvy a účinnosť deň po dni jej zverejnenia. Zmluva bude zverejnená až po schválení žiadosti o NFP a kontrole procesu verejného obstarávania zo strany poskytovateľa NFP. Uchádzač je povinný predložiť návrh zmluvy ako súčasť ponuky. Na podpis zmluvy bude vyzvaný úspešný uchádzač. Zmluvné podmienky určil verejný obstarávateľ a tvoria prílohu č. 2 Výzvy – Návrh zmluvy. Predložením ponuky uchádzač vyjadruje súhlas so zmluvnými podmienkami.

1. **Predpokladaná hodnota zákazky:**  **11 975,00** EUR bez DPH
2. **Miesto dodania predmetu zákazky:** Obec České Brezovo
3. **Lehoty na dodanie alebo dokončenie predmetu zákazky alebo trvanie zmluvy:** (uviesť lehoty podľa druhu zákazky) 2 mesiace od prevzatia staveniska
4. **Financovanie predmetu zákazky:**

Predmet zákazky bude financovaný z NFP poskytnutého v rámci Výzvy MAS\_050/7.4/1  vyhlásenej MAS HORNOHRAD.

1. **Lehota na predloženie ponuky: do 14.09.2020 do 13:00 hod**
2. **Podmienky účasti**: Od uchádzača sa na preukázanie osobného postavenia vyžaduje:

▪ V súlade s § 32 ods. 1 písm. e) ZVO doklad o oprávnení dodávať tovar, poskytovať službu alebo uskutočňovať stavebné práce v rozsahu, ktorý zodpovedá predmetu zákazky. Podmienky účasti podľa § 32 ods. 1 písm. e) ZVO uchádzač môže preukázať predložením príslušného dokladu (obyčajná kópia) alebo len odkazom, resp. linkom na elektronickú databázu, kde si verejný obstarávateľ preverí požadované informácie; uchádzač nie je povinný predložiť doklad v ponuke. (www.orsr, www.zrsr.sk, www.uvo.gov.sk – zoznam hospodárskych subjektov)

▪ V súlade s § 32 ods. 1 písm. f) ZVO, že nemá uložený zákaz účasti vo verejnom obstarávaní potvrdený konečným rozhodnutím v SR. Podmienky účasti podľa § 32 ods. 1 písm. f) ZVO uchádzač preukáže predložením čestného vyhlásenia, pričom sa odporúča sa použiť vzor, ktorý tvorí Prílohu č. 4 tejto Výzvy

1. **Obsah ponuky:**

1. Formulár cenovej ponuky vyplnený do Prílohy č. 1 výzvy - originál podpísaný uchádzačom alebo oprávnenou osobou konať za uchádzača. Ak uchádzač nie je platiteľom DPH, na túto skutočnosť upozorní a v ponuke uvedie cenu celkom.

2. Vyplnený Návrh zmluvy o dielo do Prílohy č.2 výzvy – podpísaný uchádzačom

2. Nacenený Výkaz výmer - rozpočet vyplnený do Prílohy č. 3 výzvy - ocenený uchádzačom.

3. Doklady/dokumenty k preukázaniu splnenia podmienok účasti podľa bodu 11 výzvy:

 ▪ § 32 ods. 1 písm. e) ZVO: doklad o oprávnení dodávať tovar, poskytovať službu alebo uskutočňovať stavebné práce v rozsahu, ktorý zodpovedá predmetu zákazky – obyčajná kópia dokladu, sken v prípade predloženia ponuky elektronicky e-mailom alebo odkaz/link na príslušný register, kde si verejný obstarávateľ overí informáciu

 ▪ § 32 ods. 1 písm. f) ZVO: čestné vyhlásenie, že nemá uložený zákaz účasti vo verejnom obstarávaní potvrdený konečným rozhodnutím v SR (vzor v Prílohe č. 4 tejto výzvy) – originál podpísaný uchádzačom alebo oprávnenou osobou konať za uchádzača

4. Čestné vyhlásenie k predloženiu ponuky: Odporúča sa použiť vzor, ktorý tvorí Prílohu č. 5 tejto Výzvy – Čestné vyhlásenie k predloženiu ponuky – originál podpísaný uchádzačom

1. **Spôsob predloženia ponuky:** poštou alebo osobne, ponuka musí byť vložená v nepriehľadnom obale, na ktorom z vonkajšej strany musí byť uvedené:
* adresa doručenia: Pre Rozvoj, Železničná 2, 987 01 Poltár
* obchodné meno a adresa uchádzača
* „Kamerový systém pre ochranu majetku a prevencia kriminality“
1. **Otváranie ponúk:** cenové ponuky sa budú otvárať dňa 14.09.2020 o 13:30 hod v priestoroch Pre Rozvoj , Železničná2, 987 01 Poltár, cenové ponuky bude otvárať osoba poverená realizáciou verejného obstarávania v prítomnosti zástuocu verejného obstarávateľa, starostky obce, bez účasti uchádzačov a iných osôb
2. **Vyhodnocovanie ponúk:**

Termín a miesto vyhodnocovania ponúk: dňa 14.09.2020 čas: 14:00 h. na adrese uvedenej v bode 13, v priestoroch Pre Rozvoj, Železničná 2, 987 01 Poltár. Vyhodnotenie ponúk uchádzačov je neverejné. Verejný obstarávateľ bude vyhodnocovať ponuky uchádzačov, ktoré splnili podmienky účasti a požiadavky verejného obstarávateľa na predmet zákazky. Úspešným uchádzačom bude vyhodnotený uchádzač, ktorého ponuka bude obsahovať najnižšiu cenu (celkom v EUR s DPH). Verejný obstarávateľ oznámi iba úspešnému uchádzačovi, že jeho ponuka sa prijíma.

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:** Najnižšia cena s DPH na celú predkladanú zákazku
2. **Lehota viazanosti ponúk**: 31.03.2021
3. **Ďalšie informácie verejného obstarávateľa:**

- verejný obstarávateľ vyžaduje v danom verejnom obstarávaní aplikáciu sociálneho aspektu, t.j.

zhotoviteľ sa zaviaže, že v prípade, ak bude potrebovať navýšiť svoje kapacity pre realizáciu predmetnej zákazky, v takomto prípade zamestná na realizáciu predmetnej aktivity osoby dlhodobo nezamestnané z prostredia MRK v mieste realizácie predmetnej zákazky; forma zamestnania týchto osôb nie je určená

 - všetky výdavky spojené s prípravou, predložením dokladov a predložením cenovej ponuky znáša výhradne uchádzač bez finančného nároku voči verejnému obstarávateľovi.

 - verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia podľa osobitného predpisu (Zákon č. 315/2016 Z.z. o registri partnerov verejného sektora a o zmene a doplnení niektorých zákonov), ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. V prípade ak úspešný uchádzač nespĺňa podmienky zápisu do registra partnera verejného sektora predloží verejnému obstarávateľovi čestné vyhlásenie o tejto skutočnosti.

 - verejný obstarávateľ si vyhradzuje právo na základe výsledkov tohto postupu zadávania zákazky neuzavrieť zmluvu a zrušiť použitý postup zadávania zákazky. Verejný obstarávateľ môže zrušiť použitý postup zadávania zákazky z nasledovných dôvodov:

 – nebude predložená ani jedna ponuka,

 – ani jeden uchádzač nesplní podmienky účasti,

 – ani jedna z predložených ponúk nebude zodpovedať určeným požiadavkám vo výzve na predkladanie ponúk,

 – ak sa zmenili okolnosti, za ktorých sa vyhlásilo toto verejné obstarávanie

 – ak poskytovateľ finančných prostriedkov proces zadávania zákazky neschváli

 - uchádzač ako zhotoviteľ sa zaväzuje, že v rámci záväzkového vzťahu strpí výkon kontroly/auditu súvisiaceho s dodávanými stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Námietky nie je možné podať pri postupe podľa § 117 podľa § 170 ods. 7, bod b).

**19. Konflikt záujmov**: Verejný obstarávateľ je povinný zabezpečiť, aby v celom procese tohto postupu zadávania zákazky nedošlo ku konfliktu záujmov, ktoré by viedlo k narušeniu alebo obmedzeniu hospodárskej súťaže alebo porušeniu princípu transparentnosti a princípu rovnakého zaobchádzania v tomto verejnom obstarávaní. V prípade identifikovania existencie konfliktu záujmov kedykoľvek v tomto postupe zadávania zákazky verejným obstarávateľom, tento prijme primerané opatrenia a vykoná nápravu pre jeho odstránenie. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie tohto postupu zadávania zákazky alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými 6 účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača, ktorého sa konflikt záujmov týka, z tohto postupu zadávania zákazky. U uchádzača nesmie existovať dôvod na vylúčenie podľa § 40 ods. 6 písm. f) ZVO (existencia konfliktu záujmov). Uchádzač preukáže túto skutočnosť čestným vyhlásením, ktoré tvorí Prílohu č. 5 tejto výzvy

 České Brezovo, 02.09.2020

 Ivan Miko, v.r.

...........................................

starosta obce

**Prílohy:**

Príloha č. 1 Formulár cenovej ponuky – návrh na plnenie kritérií

Príloha č. 2 Návrh zmluvy

Príloha č. 3 Výkaz výmer

Príloha č. 4 Čestné vyhlásenie - § 32 ods. 1 písm. f) zákona

Príloha č. 5 Čestné vyhlásenie k predloženiu ponuky

Príloha č. 6 Projektová dokumentácia